钦定古今图书集成/明伦汇编/氏族典/第206卷 > 高启
## 钦定古今图书集成/明伦汇编/氏族典/第206卷 > 高启

按《明外史高启传》：“启字季迪，长洲人。博学工诗，家北
郭，与王行、徐贲、高逊志、唐肃、宋克、余尧臣、张羽、吕敏、
陈则卜居相近，号北郭十友。又以能诗，号十才子。”张
士诚据《吴名士响集》：“启独依外家，居吴淞江之青丘，
自号青丘子。洪武初，被荐，召修元史，授翰林院国史编修官，复命教授诸王。三年，入对，擢户部右侍郎。自”
陈年少，不敢当重任，乃赐白金放还。及归居青丘，授
书自给。知府魏观为移其家入郡，旦夕延见甚欢。观
以改修府治获谴，帝见启所作《上梁文》，因发怒，腰斩
于市，年三十有九。